1830 అలెగ్జాండ్రియా నుండి తీసుకున్న జిల్లాలోని దక్షిణభాగం ఆర్థికపతనాన్ని చవి చూసింది. ఇందుకు ప్రభుత్వ నిర్లక్ష్యం కొంతకారణం అయితే ఇక్కడ నివసిస్తున్న ప్రజలు కాంగ్రెస్‍లో ఉన్న బానిసత్వవాణిజ్య వ్యతిరేకులు (అబాలిషనిస్టులు) జిల్లాలో బానిసత్వానికి ముగింపు తీసుకు వస్తారని భయాందోళనకు గురికావడం కూడా అందుకు మరొక కారణం. అలెగ్జాండ్రియా వాసులు వర్జీనియా నుండి పొందిన భూభాగాన్ని తిరిగి తీసుకొమ్మని అభ్యర్ధన చేసారు. ఈ ప్రక్రియను రిస్టోరేషన్ (తిరిగి ఇచ్చివేయడం) అని వర్ణించబడింది.

రాష్ట్ర శాసనసభ 1846లో భూములను తిరిగి అలెగ్జాండ్రియాకు ఇచ్చి వేయడానికి అనుకూలంగా 1846 జూలై 9న ఓటు వేసారు. వర్జీనియా నుండి తీసుకున్న భూములను తిరిగి ఇవ్వడానికి కాంగ్రెస్ అంగీకరించింది. అందువలన ప్రస్తుత నగరం పూర్తిగా మేరీల్యాండ్‍కు చెందినదే. బానిస వ్యాపారానికి అనుకూలురైన అలెగ్జాండ్రియా వాసుల భయాన్ని నిర్ధారణ చేస్తూ 1850లో జిల్లానుండి బానిసవ్యాపారం పూర్తిగా తీసివేయబడింది.

1861లో ఉప్పొంగిన అమెరికన్ అంతర్యుద్ధం జిల్లా జనసంఖ్యను గుర్తించతగినంతగా పెంచింది. ఫెడరల్ ప్రభుత్వ విస్తరణ సమయంలో స్వతంత్రం పొందిన బానిసలు ప్రవాహంలా జిల్లాలోకి ప్రవేశించారు. 1862లో ప్రెసిడెంట్ అబ్రహాం లింకన్ కాంపెంసేటెడ్ ఎమాంసిపేషన్ చట్టం మీద సంతకం చేసాడు. ఇందు వలన జిల్లాలో బానిసత్వానికి ఒక ముగింపు వచ్చి 3,100 మంది బానిసత్వం నుండి విముక్తి ప్రకటనకు 9 మాసాలకు ముందుగా విముక్తులు అయ్యారు. 1868 లో కాంగ్రెస్ ఆఫ్రికన్ అమెరికన్ పురుషులకు పురపాలక వ్యవస్థలో ఓటు వేయడానికి హక్కును ఇచ్చారు.

రవాణా
వాతావరణం
భౌగోళికం
తిరిగి ఇచ్చివేయుట , అంతర్యుద్ధం